Diari Oficial de la Generalitat Valenciana


Sumari del DOGV 7739, del 11-03-2016 (2016/1725)

RESOLUCIÓ de 7 de març de 2016, del director general d'Esport, per la qual es convoquen ajudes a entitats participants en el nivell d'iniciació al rendiment en els XXXIV Jocs Esportius de la Comunitat Valenciana per al curs/temporada 2015-2016.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1725


Data del document
:   07-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 7 de març de 2016, del director general d'Esport, per la qual es convoquen ajudes a entitats participants en el nivell d'iniciació al rendiment en els XXXIV Jocs Esportius de la Comunitat Valenciana per al curs/temporada 2015-2016. [2016/1725]  
L'Ordre 77/2014, de 23 de setembre, de la Conselleria d'Educació, Cultura i Esport, per la qual s'aproven les bases reguladores per a la concessió d'ajudes a entitats participants en el nivell d'iniciació al rendiment en els Jocs Esportius de la Comunitat Valenciana (DOCV 7370, 29.09.2014), estableix en l'article 2.4 que en cada anualitat es convocaran aquelles ajudes incloses en els pressupostos de la Generalitat per a l'exercici corresponent i en l'article 5.1 que el procediment s'iniciarà per convocatòria pública mitjançant una resolució dictada pel titular de la direcció general amb competència en matèria d'esport.  
  
Per això, en virtut de les facultats que em confereix l'esmentada Ordre 77/2014, de 23 de setembre, de la Conselleria d'Educació, Cultura i Esport, i el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Objecte i aplicació  
L'objecte de les ajudes és recolzar les entitats amb equips participants en els Jocs Esportius de la Comunitat Valenciana en el nivell d'iniciació al rendiment. Dirigint-se al finançament de les despeses que es generen per quotes de participació, que comprenen les despeses d'inscripció, llicències i arbitratges, així com les seues despeses de desplaçaments.  
  
Segon. Beneficiaris i finançament  
Podran sol·licitar estes ajudes les entitats públiques o privades que complisquen els requisits següents:  
1. Estar legalment constituïda i inscrita en el registre públic corresponent.  
2. Estar inscrita i participar i participar en els XXXIV Jocs Esportius de la Comunitat Valenciana (temporada 2015-2016) amb equips en el nivell d'iniciació al rendiment en les modalitats esportives que s'establisquen en la convocatòria dels dits Jocs Esportius i d'acord amb les seues bases de competició.  
3. Tots aquells altres requisits que estableix l'article 13 de la Llei 38/2003, de 17 de novembre, General de Subvencions (LGS).  
La quantitat global màxima destinada serà de 250.000 euros amb càrrec al crèdit existent en el capítol IV, línia pressupostària 03.37.09.306.81, línia de subvenció S0106000 dels pressupostos de la Generalitat per a 2016.  
Les ajudes convocades per la present ordre no necessiten ser notificades a la Comissió Europea al no reunir els requisits de l'article 107 del TFUE, segons disposa el Decret 147/2007, de 7 de setembre, del Consell, ja que no suposen cap avantatge econòmic atés que les entitats a què van dirigides les subvencions no exerceixen activitats econòmiques en què s'oferisquen al mercat béns o servicis, per la qual cosa no hi ha possibilitat de falsejament de la competència.  
  
Tercer. Sol·licituds i documentació  
1. Les sol·licituds es realitzaran per mitjà d'una instància dirigida a la conselleria competent en matèria d'esport, segons el model que es trobarà a disposició dels interessats en l'esmentada conselleria i en les direccions territorials d'Alacant, Castelló i València, així com a través de la seua pàgina web esport.gva.es.  
2. La instància s'acompanyarà de la següent informació i documentació:  
a) Fotocòpia compulsada de la inscripció de l'entitat en el registre públic corresponent o bé certificació del registre on es trobe inscrita, en la qual s'especifique la data d'inscripció i la situació actual. S'exceptuen els clubs o entitats esportives que estiguen inscrits en el Registre d'Entitats Esportives de la Comunitat Valenciana, que hauran d'indicar el número oficial de registre.  
b) Certificat de la Federació Esportiva de la Comunitat Valenciana, segons el model disponible en la pàgina web esport.gva.es, on consten el nombre d'equips inscrits de l'entitat en cada categoria i els costos de les quotes de participació corresponents en el nivell d'iniciació al rendiment per cada equip, segons els imports aprovats en les bases de competició específiques de cada esport.  
c) Model de domiciliació bancària en què conste la titularitat del compte bancari on es vulga rebre l'ajuda sol·licitada, excepte quan ja s'haja presentat dins del mateix exercici econòmic davant de la direcció general amb competència en matèria d'esport en compliment d'una altra convocatòria d'ajudes, i sempre que s'indique expressament en quina convocatòria ha sigut presentada.  
d) Declaració responsable de no estar incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions.  
e) Documentació acreditativa que es troben al corrent de les seues obligacions tributàries i davant de la Seguretat Social, per mitjà d'una certificació referida al moment de finalització del termini de presentació de sol·licituds, en la forma establida en l'article 22 del Reial Decret 887/2006, pel qual s'aprova el Reglament de la Llei General de Subvencions.  
Per al seu ompliment, el beneficiari autoritza expressament a la conselleria amb competència en matèria d'esport per a demanar davant dels òrgans competents les dades expressives d'estar al corrent en el compliment de les obligacions tributàries (estatals i de la comunitat autònoma) i enfront de la Seguretat Social.  
En el supòsit de no autorització, el beneficiari haurà de presentar la certificació del seu compliment. Excepte quan ja s'hagen presentat dins del mateix exercici econòmic davant de la direcció general amb competència en matèria d'esport en compliment d'una altra convocatòria d'ajudes, i sempre que s'indique expressament en quina convocatòria han sigut presentades, així com que aquestes certificacions continuen vigents.  
A més de la informació i documentació assenyalada, l'òrgan instructor podrà demanar qualsevol altra que considere necessària per al millor coneixement i comprensió de l'aplicació de l'ajuda.  
3. Les sol·licituds, junt amb la documentació requerida, es presentaran en el registre general de la conselleria amb competències en matèria d'esport o en els registres de les direccions territorials amb competència en matèria d'esports d'Alacant, Castelló i València.  
4. En cas d'enviament per correu certificat, la presentació de la documentació en l'oficina de Correus corresponent haurà d'efectuar-se en un sobre obert, a fi que en la capçalera del primer full de documentació presentada es faça constar clarament el nom de l'oficina i la data, lloc i hora d'admissió.  
Quan la sol·licitud no es presente en cap dels registres dependents de la conselleria amb competència en matèria d'esport, es recomana remetre-la per fax o correu electrònic a promocion\_xny@ynm.md una còpia de la sol·licitud presentada.  
5. Així mateix, podrà realitzar-se la presentació telemàtica de les sol·licituds, i per a això s'accedirà al catàleg de servicis públics interactius de la Generalitat accessibles a través de www.tramita.gva.es i se seleccionarà el servici corresponent. Per a poder accedir a aquest sistema telemàtic, el sol·licitant haurà de disposar de la firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de Representacions de caràcter voluntari davant de la Generalitat per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, se'n farà l'entrega per registre d'entrada, en el termini més breu possible dins de l'establit en l'apartat tercer, punt 4  
  
  
Quart. Termini presentació i esmena  
1. El termini de presentació de sol·licituds, junt amb la resta de documentació requerida, serà de 30 dies naturals a comptar de l'endemà de la publicació en el Diari Oficial de la Comunitat Valenciana de la present convocatòria. L'incompliment d'aquest termini determinarà automàticament l'exclusió.  
2. Quan la sol·licitud no reunisca els requisits o falte algun document complementari dels exigits, es requerirà les persones interessades perquè l'esmenen en el termini de 10 dies, amb indicació que, si no ho fan així, es considerarà que han desistit de la seua petició, prèvia resolució dictada a aquest efecte, de conformitat amb el que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Cinqué. Procediment de tramitació i resolució  
1. El procediment s'iniciarà d'ofici, en règim de concurrència competitiva, per convocatòria pública mitjançant una resolució dictada pel titular de la direcció general amb competència en matèria d'esport, en la qual es farà menció expressa a aquesta ordre.  
2. L'òrgan encarregat de la instrucció i ordenació del procediment serà el servici adscrit a la direcció general amb competència en matèria d'esport que tinga atribuïdes les funcions de promoció de l'esport i activitat física que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.  
3. Examinades les sol·licituds, aquelles que complisquen i acrediten els respectius requisits seran avaluades per una comissió tècnica d'avaluació, nomenada a continuació, formada, almenys per cinc membres de la direcció general amb competència en matèria d'esport:  
- President: el subdirector general d'Esport.  
- Vicepresident: el cap del Servici de Promoció de l'Esport i l'Activitat Física.  
- Vocals:  
- El cap de Secció d'Extensió Esportiva.  
- Un/a tècnic/a en gestió de l'esport.  
- La cap del Negociat d'Esport Escolar i Universitari, que actuarà com a secretària.  
El règim jurídic de la comissió serà l'establit en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
4. Esta comissió, a través de l'òrgan instructor, elevarà al director general amb competència en esport la corresponent proposta d'ajudes.  
  
5. A la vista de la proposta de resolució formulada, el titular de la direcció general amb competència en matèria d'esport resoldrà la concessió o denegació de les sol·licituds presentades en el termini màxim de sis mesos a comptar de la publicació de la convocatòria anual en el Diari Oficial de la Comunitat Valenciana.  
6. Excepcionalment, podran justificar-se despeses realitzades en l'últim quadrimestre de 2015, al tractar-se d'un programa d'activitats realitzat en el període comprés entre l'1 de setembre de 2015 i el 31 d'agost de 2016, coincidint amb el curs escolar o temporada esportiva (apartat segon, punt 2).  
  
Sisé. Criteris de valoració de les sol·licituds  
Una vegada constituïda la comissió tècnica d'avaluació, aquesta procedirà a l'estudi i la valoració de les sol·licituds comprovant el compliment dels requisits establits en les bases. Per a la concessió o denegació, si és el cas, de les ajudes corresponents així com la seua quantificació econòmica, es valoraran els criteris següents:  
  
1. Se sumaran totes les quantitats pagades per quotes de participació de totes les entitats sol·licitants.  
2. Es divideix l'import global màxim de la convocatòria entre totes les quantitats pagades per quotes de participació de totes les entitats sol·licitants i s'obté un coeficient.  
3. Se sumaran les diferents quotes de participació sufragades per cada entitat sol·licitant per tots els seus equips i es multiplica pel coeficient. El resultat és l'import de les ajudes per entitat.  
4. En el supòsit que el cost de les actuacions a subvencionar, donades les sol·licituds presentades, siga inferior a la quantitat màxima consignada com a ajuda, no és procedent aplicar el coeficient que s'esmenta en l'apartat 3 anterior.  
5. L'ajuda màxima concedida a una entitat no podrà ser, en cap cas, superior al tall total ocasionat per les despeses en quotes de participació dels distints equips esportius d'aquesta.  
6. Podrà procedir-se al prorrateig entre els beneficiaris.  
  
Seté. Mitjans de notificació o publicació dels distints tràmits a omplir  
  
1. Totes les comunicacions d'esmena dels distints tràmits se sol·licitaran per correu certificat.  
2. Seran objecte de publicitat en el Diari Oficial de la Comunitat Valenciana les subvencions que hagen sigut concedides, d'acord amb el que disposa l'article 18 de la LGS. No obstant això, d'acord amb l'article 7, punt 2 de l'Ordre de les bases reguladores de la present resolució (Ordre 77/2014, de 23 de setembre; DOCV 7370, 29.09.2014), quan els imports de les subvencions concedides, individualment considerades, siguen de quantia inferior a tres mil euros, la seua publicitat en el Diari Oficial de la Comunitat Valenciana podrà ser substituïda, quan així es preveja en la corresponent convocatòria, per la seua publicació en la pàgina web de la conselleria amb competències en matèria d'esport.  
  
3. La direcció general amb competència en matèria d'esport notificarà als interessats, a través de la seua publicació en el Diari Oficial de la Comunitat Valenciana, la resolució de concessió o denegació de les sol·licituds presentades en el termini màxim de sis mesos. Aquesta publicació substitueix la notificació individual i té els mateixos efectes, d'acord amb l'article 59.6.b LRJAP-PAC.  
4. Transcorregut aquest termini sense que s'haja dictat i publicat la resolució expressa, els sol·licitants podran entendre desestimades les seues sol·licituds per silenci administratiu. Tot això sense perjuí de l'obligació legal de resoldre que té l'Administració.  
5. Les ajudes convocades per la present ordre no necessiten ser notificades a la Comissió Europea al no reunir els requisits de l'article 107 del TFUE, segons disposa el Decret 147/2007, de 78 de setembre, del Consell, ja que no suposen cap avantatge econòmic, atés que les entitats a què van dirigides les subvencions no exerceixen activitats econòmiques en què s'oferisquen al mercat béns o servicis, per la qual cosa no hi ha possibilitat de falsejament de la competència.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de ser publicada, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 116 i 117 de la Llei 30/1993, de Règim Jurídic de les Administracions Públiques i del Procediment Administratiu Comú. Tot això sense perjuí que els interessats puguen presentar qualsevol altre recurs que estimen pertinent.  
  
València, 7 de març de 2016. El director general d'Esport: Josep Miquel Moya Torres.